《题长冈亭呈德升大光》
宋代·陈与义

久客不忘归，如头垢思沐。
身行江海滨，梦绕嵩少麓。
马何预得失，鵩何了淹速。
匣中三尺水，瘴雨生新绿。
胡为古驿中，坐听风吟木。
既非还吴张，亦异赴洛陆。
两公茂名实，自是宜鼎轴。
发发不可迟，帝言频郁穆。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。